Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 312

b) A szóbeli vizsga tartalma: A szóbeli vizsgán a vizsgázó a szakképesítésért felelõs miniszter által meghatározott tárgy(ak)ból és tétel(ek) alapján ad számot tudásáról. A tételek kiadásának módjáról a szakképesítésért felelõs miniszter rendelkezik. A szóbeli tételek több szakmai vizsgán is felhasználhatók. Témakörök, amelyek alapján a vizsgatételek kidolgozása történik: Munkaerõ-piaci ismeretek — a társadalmi-gazdasági fejlõdés és a munkaerõ-piac kapcsolata, foglalkoztatáspolitika-munkaerõgazdálkodás, munkaerõ-piaci jellemzõk, munkaerõ mobilitása, munkanélküliség, munkavállalói készségek, álláskeresési-közvetítési technikák. Oktatás-vállalkozási ismeretek — képzési vállalkozások és mûködési környezetük, képzési vállalkozások törvényi és jogszabályi feltételei, szolgáltatás-tervezés, képzési marketing, adók és járulékok, pénzügyi éves mutatók, üzleti terv értékelése, minõségmenedzsment, vállalkozás-fejlesztés. A szóbeli vizsgán a vizsgatárgyak elméleti és gyakorlati anyaga ismeret-, megértés és alkalmazás szintû elsajátításának ellenõrzése történik. A jelölt húzott tétel alapján a vizsgabizottság elõtt szóban, illetve a szükséges eszköz (számítógép, audio- és videoeszközök stb.) alkalmazásával bizonyítja elméleti és gyakorlati felkészültségét.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes